CELEX: 32006R0805
Language: hr
Date: 2006-04-25 00:00:00
Title: : Uredba Vijeća (EZ) br. 805/2006 od 25. travnja 2006. o sklapanju Sporazuma o partnerstvu između Europske zajednice i Saveznih Država Mikronezije o ribolovu u Saveznim Državama Mikronezije

04/Sv. 008
            
            
               HR
            
            
               Službeni list Europske unije
            
            
               190
            
         32006R0805
   
               L 151/1
            
            
               SLUŽBENI LIST EUROPSKE UNIJE
            
            
               25.04.2006.
            
         UREDBA VIJEĆA (EZ) br. 805/2006
   od 25. travnja 2006.
   o sklapanju Sporazuma o partnerstvu između Europske zajednice i Saveznih Država Mikronezije o ribolovu u Saveznim Državama Mikronezije
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37. u vezi s člankom 300. stavkom 2. i prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:
   
               (1)
            
            
               Zajednica i Savezne Države Mikronezije (FSM) dogovorile su i parafirale Sporazum o partnerstvu u ribarstvu koji ribarima Zajednice osigurava ribolovne mogućnosti u vodama nad kojima Savezne Države Mikronezije imaju suverenitet ili jurisdikciju u pogledu ribarstva.
            
         
               (2)
            
            
               Sporazum predviđa gospodarsku, financijsku, tehničku i znanstvenu suradnju u sektoru ribarstva s ciljem očuvanja i održivog iskorištavanja resursa, kao i partnerstvo između poduzeća s ciljem razvoja gospodarskih djelatnosti u sektoru ribarstva i srodnih djelatnosti u zajedničkom interesu.
            
         
               (3)
            
            
               Taj je Sporazum potrebno odobriti.
            
         
               (4)
            
            
               Potrebno je odrediti način raspodjele ribolovnih mogućnosti između država članica.
            
         
               (5)
            
            
               Države članice čija plovila obavljaju ribolov u okviru ovog Sporazuma moraju obavijestiti Komisiju o količinama svakog stoka ulovljenog u ribolovnoj zoni FSM-a u skladu s Uredbom Komisije (EZ) br. 500/2001 od 14. ožujka 2001. o utvrđivanju detaljnih pravila za primjenu Uredbe Vijeća (EEZ) br. 2847/93 o nadzoru ulova s ribarskih plovila Zajednice u vodama trećih zemalja i na otvorenim morima (1),
            
         DONIJELO JE OVU UREDBU:
   Članak 1.
   Ovime se u ime Zajednice odobrava Sporazum o partnerstvu između Europske zajednice i Saveznih Država Mikronezije o ribolovu u Saveznim Državama Mikronezije (dalje u tekstu „Sporazum”).
   Tekst Sporazuma priložen je ovoj Uredbi.
   Članak 2.
   Ribolovne mogućnosti utvrđene u Protokolu Sporazuma raspoređuju se između država članica kako slijedi:
   
               
                           —
                        
                        
                           tunolovci hladnjače:
                        
                     
            
               Španjolska:
            
            
               75 % raspoloživih ribolovnih mogućnosti
            
         
                
            
            
               Francuska:
            
            
               25 % raspoloživih ribolovnih mogućnosti
            
         
               
                           —
                        
                        
                           brodovi za tunolov s plutajućim parangalom:
                        
                     
            
               Španjolska:
            
            
               8 plovila
            
         
                
            
            
               Portugal:
            
            
               4 plovila.
            
         Ako zahtjevi za povlastice tih država članica ne iscrpe sve ribolovne mogućnosti predviđene Protokolom, Komisija može uzeti u obzir zahtjeve za povlastice bilo koje druge države članice.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 25. travnja 2006.
      
         
            Za Vijeće
         
         
            Predsjednik
         
         J. PRÖLL
      
   
   
      (1)  SL L 73, 15.3.2001., str. 8.